Paraku on praeguseks selgunud, et Kovalenko lõputöö kvaliteedi võib täielikult nullida hoopis loomevargus. Eesti Päevalehe uurimine näitab, et Kovalenko veidi üle 70-leheküljelises magistritöös on lehekülgede kaupa teistelt autoritelt viitamata kopeeritud materjali.

Kovalenko ütles, et on töötanud ausalt, kuid möönis, et ühel juhul on viitamine jäänud tõesti tähelepanuta.

Kui palju mõjutab plagiaadikahtlus Kovalenko poliitilist karjääri, on raske ennustada. Kovalenko on SDE üleriigilises nimekirjas üheksandal kohal, mis tähendab, et riigikokku pääseb ta niikuinii.